open-index/open-wikipedia-markdown huggingface dataset:
ரெடென்டோ டி. பெரான்டி

**ரெடென்டோ டி. பெரான்டி** (மார்ச் 4, 1923 - ஜூலை 29, 2008) என்பவர் நீண்டகால சுவாச நோயாளிகள் மற்றும் நுரையீரல் மறுவாழ்வுக்கான பராமரிப்பில் அமெரிக்காவில் முன்னோடியாக மருத்துவர் ஆவார். இவர் நாட்பட்ட நுரையீரல் அடைப்பு நோயாளிகளுக்கு மறுவாழ்வு அளிப்பதற்கான சிறந்த அணுகுமுறையான பிராணவாயு சிகிச்சையை அமெரிக்காவில் அறிமுகப்படுத்தியவர்களில் முதன்மையானவர். 

## ஆரம்பகால வாழ்க்கை
**ரெடென்டோ டி. பெரான்டி** இத்தாலியின் சுல்மோனாவில் 1923ஆம் ஆண்டு மார்ச் 4ஆம் தேதி பிறந்தார். இவருடைய பெற்றோர் மரிய அசுண்டா கோலோமோசுக மற்றும் மார்கோ பெராண்டி. இவர்கள் தையற்காரராகவும் இரயில்வே ஊழியராகவும் பணியாற்றினர். 1952ல் ரோமில் உள்ள மருத்துவப் பள்ளியில் மருத்துவத்தில் பட்டம் பெற்ற இவர், கிங்ஸ் கவுண்டியில் சிறிதுகாலம் உறைவிட மருத்துவராக பணியாற்றியப் பின்னர், நியூயார்க்கில் உள்ள தூய் வின்செண்ட் மருத்துவமனையில் பணியில் சேர்ந்தார். அங்கு மயக்கமருந்து நிபுணராக பணியாற்றிய இடா பிரிசியோவினை மணந்தார். 

## மருத்துவப்பணி
திருமணத்திற்குப் பின்னர் கனெக்டிகட்டிற்கு குடிபெயெர்ந்து, வாலிங்போர்டில் உள்ள கெய்லார்ட் மருத்துவமனையில் 1969 முதல் 1997 வரை மருத்துவராக பணியாற்றினார். இங்குள்ள பல மருத்துவ மனைகளிலும் சேவை புரிந்த இவர், சுவாச மருத்துவம் தொடர்பான மருத்துவ பள்ளியினை தூய ராபெல் மருத்துவமனையில் துவக்கியதில் துணை புரிந்தார். இவர் நீண்டகால சுவாச நோயாளிகள் மற்றும் நுரையீரல் மறுவாழ்வுக்கான பராமரிப்பில் அமெரிக்காவில் முன்னோடியாக இருந்தார். நாட்பட்ட நுரையீரல் அடைப்பு நோயாளிகளுக்கு மறுவாழ்வு அளிப்பதற்கான சிறந்த அணுகுமுறையான பிராணவாயு சிகிச்சையை அமெரிக்காவில் அறிமுகப்படுத்தியவர்களில் முதன்மையானவர், பெராண்டி. மேலும் சிறிய கொள்கலன்களில் திரவ ஆக்ஸிஜனின் பயன்பாட்டை அறிமுகப்படுத்திய மருத்துவர்களில் முதன்மையானவர்களில் இவரும் ஒருவர். நுரையீரல் துறையில் இவரது ஆரம்பக்கால பணிகளால் இவர் "நவீன நுரையீரல் மறுவாழ்வின் தந்தை" என்ற பட்டத்தைப் பெறுகிறார்.  இவர் நுரையீரல் மருத்துவராகவும் மற்றும் மருத்துவ இயக்குநராகவும், யேல் பல்கலைக்கழகத்தில் மருத்துவ இணைப் பேராசிரியராகவும் இருந்தார். கெயிலார்ட் மருத்துவமனையின் நுரையீரல் நோயாளிகளுக்கு சிகிச்சையளிப்பதில் பெரான்டி முன்னோடியாகவும் வழிகாட்டியாகவும் இருந்தார். மேலும் தூக்க ஆய்வின் காரணகர்த்தாவாக இருந்தார். இது நியூ இங்கிலாந்தில் மருத்துவமனையின் மிகப்பெரிய தூக்க ஆய்வு திட்டத்திற்கு வழிவகுத்தது மற்றும் நாட்டின் மிகப்பெரிய ஒன்றாகும். 
## விருது
அமெரிக்க நுரையீரல் கழகம் மற்றும் கனெக்டிகட் மார்பக சங்கம் வழங்கிய மனிதாபிமான விருது,  கெயிலார்ட் பதக்கம் வழங்கிய விருது உள்ளிட்ட பல விருதுகளை இவர் பெற்றுள்ளார்.

## மேற்கோள்கள்

*
*
*
*
*
*
*
*
*
*
*I.V.U.N., Fall 1989,  v. 3, No.2, Fall 1989
*ALDRICH, THOMAS K. MD; KARPEL, JILL P. MD; UHRLASS, RAYMOND M. CRTT; SPARAPANI, MARK A. RRT; ERAMO, DONNA CRTT; FERRANTI, REDENTO MD, "Weaning from mechanical ventilation". ''Critical Care Medicine:'' February 1989 - Volume 17 - Issue 2 - p 143-147

பகுப்பு:2008 இறப்புகள்
பகுப்பு:1923 பிறப்புகள்
பகுப்பு:மருத்துவ ஆய்வாளர்கள்
பகுப்பு:இத்தாலிய அமெரிக்கர்கள்
பகுப்பு:இத்தாலிய மருத்துவர்கள்
ஸ்டீபன் அந்தோணி பிள்ளை

**ஸ்டீபன் ஆண்டனி பிள்ளை (Stephen Antony Pillai)** (பிறப்பு 22 சூன் 1952) தூத்துக்குடி மறைமாவட்டத்தின் ஆயர் ஆவார்.

## ஆரம்பகால வாழ்க்கை மற்றும் குருப்பட்டமும்
கீழ மணக்குடி, கன்னியாகுமரி மாவட்டத்தில் பிறந்தார்.  பாதிரியாராக மாற முயன்றார், 1969 இல் சென்னையின் சாந்தோம், செயின்ட் தாமஸ் மைனர் செமினரிக்குள் நுழைந்தார். கருமாத்தூரில் அருள் ஆனந்தர் கல்லூரியில் தத்துவத்தில் இளங்கலைப் பட்டம் பெற்றார்,  திருச்சியின் புனித குருத்துவக் கல்லூரியில் இறையியலில் இளங்கலை பட்டம் பெற்றார். 7 மே 1979 அன்று குருவாகத் திருநிலை பெற்று வேலூர் மறைமாவட்டத்தின் சேத்துப்பட்டு ஆலய உதவி குருவாக நியமிக்கப்பட்டார்.

## ஆயராக நியமனம்
போப் பிரான்சிஸ் ஆயர் யுவான் அம்புரோஸ் ராஜினாமாவை ஏற்றுக்கொண்டு, 17 சனவரி 2019 அன்று தூத்துக்குடி மறைமாவட்டத்தின் புதிய ஆயரக மேதகு ஸ்டீபன் ஆந்தோணி அவர்களை நியமித்தார். இவர் தூத்துக்குடி மறைமாவட்டத்தின் ஏழாவது ஆயர் ஆவார். 

## மேற்கோள்கள்
 

 

 

பகுப்பு:வாழும் மக்கள்
பகுப்பு:கன்னியாகுமரி மாவட்ட மக்கள்
பகுப்பு:1952 பிறப்புகள்
பகுப்பு:இந்திய ஆயர்கள்
சோகல்

[வலது|thumb|200x200px| [கருநாடகம்|கர்நாடகாவின் சௌந்தட்டி அருகே அமைந்துள்ள சோகல் ]]
[வலது|thumb|200x200px| [கருநாடகம்|கர்நாடகாவின் சௌந்தட்டி அருகே அமைந்துள்ள சோகல் ]]
**சோகல்** (Sogal) என்பது இந்தியாவின் கர்நாடகாவின் பெல்காம் மாவட்டத்திலுள்ள சௌந்தட்டி அருகேயுள்ள ஒரு இடமாகும். இப்பகுதியில் வாழ்ந்ததாக நம்பப்படும் சுகோலா முனிவரின் பெயரால் அழைக்கப்படுகிறது. ஆனால் ஒரு கல்வெட்டு "சோவாலா" பற்றி பேசுகிறது. ஒரு மலைப்பாதையில் அமைந்துள்ள சோகலில் சோமேசுவரர் கோயில் உட்பட பல கோயில்கள் உள்ளன. மேலும் இது பழங்கால ஆர்வத்தையும் கொண்டுள்ளது.

## புராணக் கதை
மத போதனைகளைக் கேட்க புலிகள் இங்கு வந்ததாக உள்ளூர் நாட்டுப்புறக் கதைகள் கூறுகின்றன. அருகிலுள்ள கல்யாண மண்டபம் இப்போது புதுப்பிக்கப்பட்டுள்ளது. இங்கு சிவன் மற்றும் பார்வதியின் திருமணம் நடந்ததாக ஒரு கதைக் கூறப்படுகிறது.  பாசிங்கம் மற்றும் பிற பாரம்பரிய ஆபரணங்களுடன் கூடிய சிவன் சிலை ஒன்று உள்ளது. இந்த பகுதியில்  யமன், அக்னி, ஈசானியன், இந்திரன்  உட்பட அஷ்டதிக்பாலகர்களின் சிலைகளும் உள்ளன. இந்த கலைப்பொருட்கள் அந்தக் காலத்தின் கலை சாதனைகளுக்கு எடுத்துக்காட்டுகளாக திகழ்கிறது.

## கோயில்கள்
சோகலின் கிழக்கே உள்ள மலையில் ஒரு பழையக் கோட்டை ஒன்று  இடிபாடுகளுடன் காணப்படுகிறாது.  உள்ளூரில் இது  கதம்பராயன் கோட்டை என்று அழைக்கப்படுகிறது - ஒருவேளை கதம்ப மன்னரின் பெயரால் இது அழைக்கப்பட்டிருக்கலாம். இந்த கோயிலின் கிழக்கே அஜ்ஜப்பனா கோயில் ஒன்றும், ஒரே கல்லாலான சூரியன்- சந்திரன் சன்னதியும் இங்கே உள்ளது. சோமேசுவரர் கோயிலுக்கு அருகில் கிரிஜாதேவி கோயில் என்று அழைக்கப்படும் சிறிய சன்னதியும் உள்ளது. ஆனால் கட்டிடம் பாழடைந்த நிலையில் உள்ளது.

## மேற்கோள்கள்

## மேலும் காண்க
* சௌந்தட்டி
* ஹூலி

பகுப்பு:கருநாடக மாநிலத்திலுள்ள ஊர்களும் நகரங்களும்
வார்னர் புரோஸ். இஸ்டுடியோஸ், பர்பேங்க்

**வார்னர் புரோஸ். இஸ்டுடியோஸ், பர்பேங்க்** (Warner Bros. Studios, Burbank) என்பது கலிபோர்னியாவின் பர்பாங்கில் வார்னர் புரோஸ். என்டர்டெயின்மென்ட் இன்க். நிறுவனத்திற்குச் சொந்தமான மற்றும் நடத்தப்படும் ஒரு முக்கிய திரைப்படத் தயாரிப்பு வளாகம் ஆகும். இது 1926 ஆம் ஆண்டு முதல் தேசிய படங்கள் (பெஸ்ட் நேஷனல் பிக்சர்ஸ்) என்ற பெயரில் 62 ஏக்கர் நிலப்பரப்பில் திரைப்பட படப்பிடிப்பு வளாகமாக ஆரம்பிக்கப்பட்டது. பின்னர் இது ஒரு திரைப்பட விநியோகஸ்தரிடமிருந்து திரைப்பட தயாரிப்புக்கு விரிவடைந்தது அமெரிக்காவில் ஒரு முக்கிய நிறுவனமாக உள்ளது.

## மேற்கோள்கள்

## வெளி இணைப்புகள்
* Warner Bros. Studios, Burbank website

பகுப்பு:வார்னர் புரோஸ்.
பகுப்பு:அமெரிக்க பொழுதுபோக்கு நிறுவனங்கள்
பகுப்பு:வார்னர் புரோஸ். பிரிவுகள்
ஸ்டார் ஏர் (இந்தியா)

**ஸ்டார் ஏர்** (*Star Air*) என்பது கர்நாடகாவின் பெங்களூரில் உள்ள கெம்பேகவுடா பன்னாட்டு வானூர்தி நிலையத்தை மையமாகக் கொண்ட ஓர் இந்திய பயணிகள் வானூர்தி நிறுவனமாகும். இது மத்திய அரசின் உடான் திட்டத்தின் ஒரு பகுதியாக ஒ குசராத்து, மத்தியப் பிரதேசம், ராஜஸ்தான் அண்டை மாநிலங்களுக்கு வானூர்தி சேவைகளை வழங்குகிறது. 2019 சனவரியில் செயல்படத் தொடங்கியது. விமான நிறுவனம் தனது சேவைகளுக்கு எம்ப்ரேயர் 145 வானூர்திகளை பயன்படுத்துகிறது.
[thumb| பெங்களூரின் கெம்பேகவுடா வானூர்தி நிலையத்தில் நிறுத்தப்பட்டுள்ள ஸ்டார் ஏர் [எம்பிராயெர்|எம்பிராயெர் 145எல்.ஆர்]]

## வரலாறு
கோடாவத் நிறுவனம் பயணிகள் வானூர்தி சேவையை துவங்க மத்திய அரசிடம் மார்ச் 2017 ஆம் ஆண்டு அனுமதி கேட்டது  இந் நிறுவனம் தனது முதல் வானூர்தி எம்பிராயெர் 145LR, 2018 சூன் வாங்கியது. 

## சேரிடங்கள்
ஸ்டார் ஏர் இந்தியாவுக்குள் உள்ள 13 உள்நாட்டு வானூர்தி நிலையங்களுக்கு சேவை வளங்குகிறது, கெம்பெகவுடா பன்னாட்டு வானூர்தி நிலையம் மற்றும் பெல்காம் வானூர்தி  நிலையங்கள் இதன் மைய்யங்களாக விளங்குகிறது. 

## வானூர்தித் தொகுதி
2020 பெப்ரவரி மாதத்தின்படி ஸ்டார் ஏர் பயணிகள் வானூர்திகள்:

## மேற்கோள்கள்

பகுப்பு:பெங்களூரில் உள்ள நிறுவனங்கள்
பகுப்பு:இந்திய வானூர்தி நிறுவனங்கள்
என்கி

**என்கி** (**Enki**) மெசொப்பொத்தேமியாவின் சுமேரியர்களின் சமயத்தின் படைப்பு, அறிவு, கைவினைத்தொழில், நீர், சட்டம் இயற்றுதல், வளம், விந்து, மாயாஜாலம் மற்றும் துயரத்தின் அதிபதியான சுமேரியக் கடவுள்  ஆவார். இவரது சின்னம் ஆடு மற்றும் மீன் ஆகும். இக்கடவுளின் துணைவிகள் நின்ஹர்சக்/கி, நின்சர், நின்குர்ரா மற்றும் தம்கினா  ஆவார். இவருக்கு பிறந்த குழந்தைகள் உது, மர்துக், நின்சர், நின்குர்ரா மற்றும் நின்டி ஆவார். பின்னாட்களில் இக்கடவுளை அக்காடியர்கள், பாபிலோனியர்கள் **இயா** 
என அழைத்தனர். துவக்கத்தில் இக்கடவுள் எரிது நக்ரத்தின் காவல் தெய்வமாக வழிபடப்பட்டது. பின்னர் இக்கடவுள் வழிபாடு மெசொப்பொத்தேமியா முழுவதும் பரவியது. இக்கடவுளை இட்டைட்டுகள், ஹுரியத் மக்கள் மற்றும் கானானியர்களும் வழிபட்டனர். இத்தெய்வத்தின் தூதுவர் இசிமூத் எனும் சிறுதெய்வம் ஆவார்.

கடவுள் என்கி தொடர்பான பல தொன்மக் கதைகள் தற்கால தெற்கு இராக் முதல் லெவண்ட் கடற்கரைப் பகுதிகளில் உள்ள பல தொல்லியல் களங்களில் கிடைத்த ஆப்பெழுத்து கல்வெட்டுகளிலிருந்து அறியமுடிகிறது.  கிமு மூவாயிரம் ஆண்டுகளில் பண்டைய அண்மை கிழக்கில் சிறப்புடன் விளங்கிய என்கி வழிபாடு, கிமு 320-இல் தொடங்கிய எலனியக் காலத்தின் போது வீழ்ச்சி அடைந்தது.

என்கி எனில் பூமியின் தலைவர் என மொழிபெயர்க்கப்படுகிறது. சுமேரிய ஆப்பெழுத்து கல்வெட்டுகளில் கடவுள் என்றும் தலைமைப் பூஜாரி என்றும் குறிப்பிட்டுள்ளது.

## இதனையும் காண்க
* சுமேரிய கடவுள்கள்

## மேற்கோள்கள்
### அடிக்குறிப்புகள்

### மேற்கோள்கள்

### உசாத்துணை
*
*
*Espak, Peeter (2010) ''The God Enki in Sumerian Royal Ideology and Mythology''. Dissertationes Theologiae Universitatis Tartuensis 19. (Tartu University Press). 
* 

### மேலும் படிக்க
*
*
*

## வெளி இணைப்புகள்

*Ancient Mesopotamian Gods and Goddesses: Enki/Ea (god)
*Enki and Ninhursag 
*Creation of Man 
*Enki and Inanna 

மெசொப்பொத்தேமியக் கடவுள்கள்|*
பகுப்பு:மெசொப்பொத்தேமியா
பகுப்பு:பண்டைய வரலாறு
பகுப்பு:மெசொப்பொத்தேமியாவின் வரலாறு
பகுப்பு:நடுவண் கிழக்குத் தெய்வங்கள்
மல்லிகார்ச்சுனன் (சிலஹாரா வம்சம்)

**மல்லிகார்ச்சுனன்** (Mallikarjuna ) என்பவன் சிலஹாரா வம்சத்தைச் சேர்ந்த இந்திய ஆட்சியாளராவான். இவன் வடக்கு  கொங்கண் பகுதியை கிபி 1155-1170 வரை ஆட்சி செய்து வந்தான்.

## ஆட்சி
முதலாம் அபராதித்தனைத் தொடர்ந்து ஆட்சிக்கு வந்த அரிபாலதேவனுக்குப் பின் மல்லிகார்ச்சுனன் ஆட்சிக்கு வந்தான். ஆனால் இவனது முன்னோடிக்கும் இவனுக்குமான உறவு பற்றி தெரியவில்லை. சக ஆண்டு 1106, 1107, மற்றும் 1108 ஆகிய தேதிகளில் இவனது ஆட்சியின் மூன்று கல்வெட்டுகள் முறையே லோனாத், தானே மற்றும் பரேலில் கண்டுபிடிக்கப்பட்டுள்ளன. அவற்றில் ஒன்றில் அபராதித்ய மகாராஜாதிராஜா என்றும் கொங்ண்-சக்ரவர்த்தி என்ற ஏகாதிபத்திய பட்டங்களுடன் குறிப்பிடப்பட்டுள்ளது. இது இவன் சோலாங்கியர்களின் குசராத்தை கைப்பற்றியதைக் காட்டுகிறது. இவனை பொ.ச. 1170–1195 காலத்திற்கு குறிப்பிடப்படலாம்.

## இறப்பு
பிருத்விராஜ விஜயம் என்ற நூலில், சாமன மன்னன் சோமேசுவரர் தனது தாய்வழி உறவினரான சோலங்கி மன்னன் குமாரபாலனின் மீதான போரின்போது குங்குனா (கொங்கண்) மன்னனின் தலையைத் துண்டித்ததாகத் தெரிவிக்கிறது.  இவன் மல்லிகார்ச்சுனனுடன் அடையாளம் காணப்படுகிறான். மேலும் இவனது மரணம் 1160 மற்றும் 1162 க்கு இடையில் இருக்கலாம். சோலங்கியின் பிரதம அமைச்சர் உதயனனின் மகனான அமிரபட்டன் (அல்லது அம்படன்) என்பவனுக்கு கொங்கண் ஆட்சியாளரைக் கொன்ற பெருமையை குமாரபாலா-சரிதம் என்ற நூல் அளிக்கிறது. வரலாற்றாசிரியர்களான தசரத சர்மா மற்றும் ஆர்.பி. சிங் ஆகியோர், முற்றுகையின்போது தலைமைத் தளபதியாக அமிரபட்டன் இருந்தான் எனத் தெரிவிக்கின்றனர். அதே சமயம் அவனது துணைத் தளபதியான சோமேசுவரன் என்பவன் மல்லிகார்ச்சுனனைக் கொன்றதாகத் தெரிவிக்கின்றனர்.  

## மேற்கோள்கள்

### நூலியல்
* 
* 
* Bhandarkar R. G. (1957): Early History of Deccan, Sushil Gupta (I) Pvt Ltd, Calcutta.
* Fleet J. F. (1896): The Dynasties of the Kanarese District of The Bombay Presidency, Written for the Bombay Gazetteer .
* Department of Gazetteer, Govt of Maharashtra (2002) : Itihaas : Prachin Kal, Khand -1 (Marathi)
* Department of Gazetteer, Govt of Maharashtra (1960) : Kolhapur District Gazetteer
* Department of Gazetteer, Govt of Maharashtra (1964) : Kolaba District Gazetteer
* Department of Gazetteer, Govt of Maharashtra (1982) : Thane District Gazetteer
* A. S. Altekar (1936): The Silaharas of Western India

## வெளி இணைப்புகள்
* Silver Coin of Shilaharas of Southern Maharashtra (Coinex 2006 - Souvenir)

பகுப்பு:வாழும் மக்கள்
பகுப்பு:1972 பிறப்புகள்
பகுப்பு:இந்திய அரசர்கள்
பகுப்பு:மகாராட்டிர வரலாறு
வார்னர் புரோஸ். பிக்சர்ஸ்

**வார்னர் புரோஸ். பிக்சர்ஸ்** (Warner Bros. Pictures) என்பது ஒரு அமெரிக்க நாட்டு வார்னர்மீடியா ஸ்டுடியோஸ் & நெட்வொர்க்குகள் குழுமத்திற்கு சொந்தமான திரைப்படத் தயாரிப்பு மற்றும் விநியோக திரைப்பட நிறுவனம் ஆகும். இது வார்னர் புரோஸ். இஸ்டுடியோஸ், பர்பேங்க்கின் தலைமையிடமாக உள்ளது. 

இது வார்னர் புரோஸ். பிக்சர்ஸ் குழு பிரிவின் முதன்மை நிறுவனம் மற்றும் வார்னர் புரோஸ். என்டர்டெயின்மென்ட் மற்றும் ஏ டி அன்ட் டி இன் வார்னர்மீடியாவின் ஒரு பிரிவு ஆகும். இந்த நிறுவனம் 1923 ஆம் ஆண்டில் ஹாரி வார்னர், ஆல்பர்ட் வார்னர், சாம் வார்னர் மற்றும் ஜாக் எல். வார்னர் ஆகியோரால் நிறுவப்பட்டது. இது சொந்த திரைப்படங்களைத் தயாரிப்பதோடு மட்டுமல்லாமல், பிற வார்னர் பிரதர்ஸ் பிரிவுகளில் தயாரிக்கப்பட்டு வெளியிடப்பட்ட படங்களுக்கான திரைப்படத் தயாரிப்பு நடவடிக்கைகள், நாடக விநியோகம், சந்தைப்படுத்தல் மற்றும் மேம்பாடு ஆகியவற்றைக் கையாளுகிறது. இந்த நிறுவனத்தில் வார்னர் பிரதர்ஸ் அனிமேஷன், வார்னர் அனிமேஷன் குழு, நியூ லைன் சினிமா, டிசி பிலிம்ஸ் மற்றும் கேஸில் ராக் என்டர்டெயின்மென்ட் போன்ற பல பிரிவுகளில் தயாரிப்பு நிறுவனங்கள் உள்ளது.

## மேற்கோள்கள்

## வெளி இணைப்புகள்
* 
* 

பகுப்பு:வார்னர் புரோஸ்.
பகுப்பு:அமெரிக்க பொழுதுபோக்கு நிறுவனங்கள்
பகுப்பு:அமெரிக்கத் திரைப்படத் தயாரிப்பு நிறுவனங்கள்
பகுப்பு:அமெரிக்க திரைப்பட விநியோகஸ்தர்கள்
பகுப்பு:வார்னர் புரோஸ். பிரிவுகள்
லெஜென்டரி என்டர்டெயின்மென்ட்

**லெஜென்டரி என்டர்டெயின்மென்ட்** (Legendary Entertainment) என்பது கலிபோர்னியாவில் பர்பாங்கில் உள்ள ஒரு அமெரிக்க நாட்டு திரைப்படத் தயாரிப்பு மற்றும் மக்கள் ஊடக நிறுவனம் ஆகும். இந்த நிறுவனம் தாமஸ் டல் என்பவரால் 2000 ஆம் ஆண்டில் ஆரம்பிக்கப்பட்டது. இது 2005 ஆம் ஆண்டில் வார்னர் புரோஸ். மற்றும் யுனிவர்சல் பிக்சர்ஸ் நிறுவனங்களுடன் இணைந்து திரைப்படங்கள் தயாரித்தல் மற்றும் இணை நீதி வழங்குதல் போன்ற ஒப்பத்தில் இருந்து வந்தது. 2016 முதல், லெஜெண்டரி சீன கூட்டு நிறுவனமான வாண்டா குழுமத்தின் துணை நிறுவனமாக இருந்து வருகிறது.

## மேற்கோள்கள்

## வெளி இணைப்புகள்
* 
* 

பகுப்பு:அமெரிக்கத் திரைப்படத் தயாரிப்பு நிறுவனங்கள்
சாத்தானின் திருச்சபை

**சாத்தானின் திருச்சபை** என்பது ஒரு மதக் குழுவாகும். இச்சபையினர் மக்கள் தங்கள் மனித இயல்பை ஏற்றுக் கொள்ளவும், அவர்களின் தன்முனைப்பு எனும் அகந்தையை உருவாக்கவும் ஊக்குவிக்கிறது, இச்சபையினரின் நூலான சாத்தானிய பைபிள், 30 ஏப்ரல் 1966 அன்று நிறுவப்பட்ட இச்சபையின் அதிகாரப் பூர்வ நூலை, அன்டன் லாவே  என்பவர் எழுதினார். இத்திருச்சபையினர் சாத்தானை வணங்குவதில்லை அல்லது நம்புவதில்லை, மேலும் அவர்கள் கடவுளின் இருப்பையும் நம்புவதில்லை. இச்சபையினர் மொழியில் **சாத்தான்** என்பது விடுதலை மற்றும் அகந்தையின் சின்னமாகும்.

## வரலாறு

முதன்முதலில் சாத்தானின் திருச்சபை, ஐக்கிய அமெரிக்காவின் கலிபோர்னியா மாநிலத் தலைநகரமான சான் பிரான்சிஸ்கோவில் 30 ஏப்ரல் 1966 அன்று, இந்த எதிர் கலாச்சாரக் குழுவானது அன்டன் லாவே (1930-1997) என்பவரால் துவக்கப்பட்டது.. அதன் பெயருக்கு மாறாக, இந்த திருச்சபை "தீமையை" ஊக்குவிக்கவில்லை, மாறாக மனிதநேய விழுமியங்களை ஊக்குவித்தது.  இந்த சாத்தான் திருச்சபையின் முதல் தலைமைக் குரு அன்டன் லாவே ஆவார்.இந்த சாத்தான் திருச்சபையினர் 1966 மற்றும் 1970களில் தங்களுக்கென பல நூல்களையும், இதழ்களையும், கட்டுரைகளையும் வெளியிட்டுள்ளனர். இத்திருச்சபையினர் 1970-ஆம் ஆண்டில் சாத்தானியர்கள் எனும் ஆவணப்படம் ஒன்றை வெளியிட்டனர்.

இச்சபையின் தலைமைப் பூசாரி பீட்டர் எச். கில்மோரின் கூற்றுப்படி, **சாத்தானியம்** நாத்திகத்துடன் தொடங்குகிறது. நாம் பிரபஞ்சத்தில் அலட்சியமாக செயல்படுகிறோம். கடவுள் இல்லை, பிசாசு இல்லை. யாரும் கவலைப்படுவதில்லை!

இச்சபையினர் சாத்தானை கிறிஸ்தவ தீமையின் உருவகமாகவோ அல்லது இருக்கும் ஒரு மனிதனாகவோ வணங்கவில்லை. அதற்கு பதிலாக, "அவரது நரக மாட்சிமை" என்பது சுய உறுதிப்பாடு, அநியாய அதிகாரத்திற்கு எதிரான கிளர்ச்சி, முக்கிய இருப்பு மற்றும் "வரையறுக்கப்படாத ஞானம்" போன்ற மனிதநேய மதிப்பீடுகளின் அடையாளமாகும் என்று அன்டன் லாவே கற்பித்தார். 

## இதனையும் காண்க
* அன்டன் லாவே
## மேற்கோள்கள்

## வெளி இணைப்புகள்
* சாத்தான் திருச்சபையின் இணையதளம்
*சாத்தான் கோயிலின் இணையதளம்
* The Church of Satan: A History of the World's Most Notorious Religion

பகுப்பு:இறைமறுப்பு
பகுப்பு:சமயமின்மை
பகுப்பு:சாத்தானியம்
குண்டூர் மிளகாய்

**குண்டூர் மிளகாய்** (*Guntur chilli*)(தெலுங்கு : ) என்பது இந்தியாவின் ஆந்திராவின் குண்டூர் மற்றும் பிரகாசம் மாவட்டங்களில் சாகுபடி செய்யப்படும் மிளகாய் வகைகளாகும். இவை உலகளவில் புகழ்பெற்றவை. ஆசியா, கனடா மற்றும் ஐரோப்பாவிற்கு ஏற்றுமதி செய்யப்படுகின்றன. இலங்கை, வங்காளதேசம், மத்திய கிழக்கு, தென் கொரியா, இங்கிலாந்து, அமெரிக்கா மற்றும் லத்தீன் அமெரிக்கா போன்ற பகுதிகளுக்கு இந்தியாவிலிருந்து பெரும்பாலான வகை மிளகாய் மற்றும் மிளகாய்த் தூள் ஏற்றுமதி செய்யும் மாவட்டமாக குண்டூர் மாவட்டம் உள்ளது. குண்டூர் மிளகாயில் கேப்சைசின் அளவு இருப்பதால் பல்வேறு வண்ணங்கள் மற்றும் சுவைகளில் உள்ளன. குண்டூர் மிளகாய் இந்தியாவில் ஆந்திர மாநிலத்தின் கறி மற்றும் பல்வேறு பிரபலமான உணவுகளில் ஒரு முக்கிய பொருளாக உள்ளது. குண்டூர் மிளகாயின் முக்கிய வர்த்தக சந்தை *குண்டூர் மிர்ச்சி யார்ட்* என்று அழைக்கப்படுகிறது. இது ஆசியாவின் மிகப்பெரிய காய்ந்த சிவப்பு மிளகாய் சந்தையாகும். மிளகாய்களுக்கான சந்தை விலைகள் தேசிய வேளாண் சந்தையில் அல்லது மின்-நாமில் நிர்ணயிக்கப்பட்டு அணுகப்படுகின்றன.

## குண்டூர் மிளகாய் வகைகள்
வலது|thumb| குண்டூர் மிளகாய் ஆந்திர உணவு வகைகளில் ஒரு முக்கிய பொருள்

* **334 மிளகாய்** ஒரு முதன்மையான ஏற்றுமதி-தர மிளகாய்.
* **தேஜா மிளகாய்** குண்டூர் மிளகாயின் சிறந்த வகை.
* **குண்டூர் சன்னம்எஸ் 4 வகை** மிளகாய் மத்தியில் மிகவும் பிரபலமான வகை. இதனுடைய தேவை உலகம் முழுவதும் பெருமளவில் உள்ளது. இது ஆந்திராவின் குண்டூர், பிரகாரம், வாரங்கல் மற்றும் கம்மம் மாவட்டங்களில் பரவலாக விளைகிறது. நொறுக்கப்பட்ட மிளகாயின் தோல் தடிமனாகவும், சிவப்பு நிறமாகவும், காரமாகவும் இருக்கும். டிசம்பர் முதல் மே வரை இதன் அறுவடைக் காலமாகும். இந்த மிளகாய் வகையின் ஆண்டு உற்பத்தி சுமார் 280,000 டன் ஆகும். இதன் அமெரிக்க நறுமணப்பொருள் வணிக சங்க வண்ண மதிப்பு 50 முதல் 80 ஆகவும், உறைப்புத் தன்மையானது 35 முதல் 45 ஆகவும் உள்ளது.
* **273 மிளகாய்** பொதுவான சுருங்கிய மிளகாய்.

மற்ற குண்டூர் மிளகாய் வகைகள், பட்கி, இந்தோ-5, அங்கூர், ரோஷ்னி, பெட்கி மற்றும் மதுபாலா.

## மேலும் காண்க

* குண்டூர் சன்னம்
* ஜி.ஐ குறிச்சொல் குண்டூர் சன்னம் மிளகாய்

## மேற்கோள்கள்

பகுப்பு:ஆந்திர சமையல்
பகுப்பு:நறுமணப் பொருட்கள்
ஆறுமுக சீதாராமன்

**ஆறுமுக சீதாராமன்** அல்லது **அளக்குடி ஆறுமுக சீதாராமன்** என்பவர் தமிழகத்தைச் சேர்ந்த நாணயவியல் ஆராய்ச்சியாளர் ஆவார். கி.மு. முதல் நூற்றாண்டைச் சார்ந்த சங்ககாலச் சோழர் காசினை ஆய்வுலகிற்கு வெளிக் கொண்டுவந்தவர். மேலும் 1995ஆம் ஆண்டு நெல்லை மாவட்டத்தில் 16 ஆம் நூற்றாண்டைச் சேர்ந்த பழங்காசுகளைக் கண்டறிந்து சேகரித்தார். தஞ்சையைச் சேர்ந்த இவரின் பழங்காலக் காசு ஆய்வுகள் தமிழகத் தொல்லியல் ஆய்வுகளுக்கு முக்கிய சான்றாவணமாக உள்ளன.

## வெளியிட்ட ஆய்வு நூல்கள்
* தமிழகக் காசுகள் (சங்ககாலம் முதல் ஆங்கிலேயர் காலம் வரை) (2005)
* சங்ககாலக் காசுகள் (2006)
* தமிழகக் காசுகள் (2014)
* தமிழக நாயக்க மன்னர்கள் காசுகள் (2019)

## மேற்கோள்கள்

பகுப்பு:தமிழ் வரலாற்று ஆய்வாளர்கள்
விவேகானந்தா பிக்சர்ஸ்

**விவேகானந்த பிக்சர்ஸ்** (*Vivekananda Pictures*) என்பது இந்திய ஒன்றியம், தமிழ்நாட்டின்,  சென்னையை மையமாகக் கொண்ட ஒரு இந்திய திரைப்பட தயாரிப்பு மற்றும் விநியோக நிறுவனம் ஆகும். இந்த தயாரிப்பு நிறுவனம் 1977 ஆம் ஆண்டில் திருப்பூர் மணியால் நிறுவப்பட்டது. அவர் தனது பதாகையின் கீழ் சுமார் முப்பது திரைப்படங்களைத் தயாரித்தார். ஒரு இடைவெளிக்குப் பிறகு, திருப்பூர் விவேக்கினால்  கைதி என்ற பெருவெற்றித் திரைப்படம் தயாரிக்கபட்டது, அவர் இப்போது நிறுவனத்தின் தலைமையிடத்தில் உள்ளார் 

## வரலாறு
தயாரிப்பு நிறுவனத்தின் முதல் திரைப்படமான *கண்ணன் ஒரு கைக்குழந்தை*  (1978) படத்தை வெங்கடேஷ் இயக்கினார், அதில் சிவகுமார், சுமித்ரா ஆகியோர் முக்கிய கதாபாத்திரங்களில் நடித்தனர். அந்த படத்தைத் தொடர்ந்து, ரோசாப்பு ரவிக்கைகாரி, வண்டிச்சக்கரம், ஆணிவேர், ஆயிரம் முத்தங்கள் ஆகிய படங்களை முன்னணி வேடத்தில் சிவகுமார் நடிக்க தயாரிக்கபட்டது. முதல் ஐந்து படங்களில் முன்னணி ஆண் வேடதில் சிவகுமார் நடித்தாலும், பெண் கதாபாத்திரங்களில் *கண்ணன் ஒரு கைகுழந்தை*யில் சுமித்ராவும், *ரோசாப்பூ ரவிக்கைக்காரி*யில்  தீபாவும், *ஆணிவேர்*,  *[[வண்டிச்சக்கரம்]] ஆகிய படங்களில் சரிதாவும், *ஆயிரம் முத்தங்கள்* படத்தில் ராதாவும் நடித்தனர். மறைந்த நடிகர் [[வினு சக்ரவர்த்தி]] கதை, திரைக்கதை எழுத்தாளராக *வண்டிச்சக்காரத்தில்* அறிமுகம் செய்யப்பட்டார், அதை இயக்கியவர் [[கே. விசயன்]] ஆவார்.   அது தமிழில் சில்க் ஸ்மிதாவின் அறிமுகப் படம் ஆகும். 1980 ஆம் ஆண்டிற்கான சிறந்த படத்திற்கான தமிழ்நாடு அரசு விருதில் *வண்டிச்சக்கரம்*  *மூன்றாம் பரிசை வென்றது. *ரோசாப்பு ரவிக்கைகாரி* படத்தில் வினு சக்ரவர்த்தி நடிகராக அறிமுகமானார், நகைச்சுவை நடிகர் லூசு மோகன் அதே படத்தின் மூலம் புகழ் பெற்றார்.  1983 ஆம் ஆண்டில், சிவாஜி கணேசன், சரிதா, சரத் பாபு மற்றும் பலர் நடித்த *[[இமைகள் (திரைப்படம்)|இமைகள்]]* படத்தை இந்நிறுவனம் தயாரித்தது. அப்படத்திற்கின இசையை  கங்கை அமரன் அமைத்தார். இவர்களது அடுத்த படமான  *[[ஈட்டி (1985 திரைப்படம்)|ஈட்டி]]* படத்தில்  விஜயகாந்த், விஷ்ணுவர்தன், நளினி, விஜி ஆகியோர் நடிக்க  ராஜசேகர் இயக்கினார். அடுத்தபடமான *[[விடிஞ்சா கல்யாணம்]]* படத்தில் சத்யராஜ், ஜெயஸ்ரீ, சுஜாதா ஆகியோர் முக்கிய கதாபாத்திரங்களில் நடிக்க, மணிவண்ணன் இயக்கினார். 1988 ஆம் ஆண்டில், இவர்கள் மோகன்லால் மற்றும் கார்த்திகா நடித்த ஆகியோர் நடித்த மலையாளத் திரைப்படமான *காந்திநகர் செகண்ட் ஸ்ரிட்* படத்தை  *[[அண்ணாநகர் முதல் தெரு]]* என்ற பெயரில் மறு ஆக்கம் செய்தனர். அந்தப் படத்தில்  சத்தியராஜ் மற்றும் ராதா முக்கிய கதாபாத்திரங்களில் நடித்தனர்.

## திரைப்படவியல்

## வெளி இணைப்புகள்

## குறிப்புகள்

பகுப்பு:சென்னையில் உள்ள திரைப்படத் தயாரிப்பு நிறுவனங்கள்
நந்தூர் மத்மேசுவர் பறவைகள் சரணாலயம்

**நந்தூர் மத்மேசுவர் பறவைகள் சரணாலயம்** (*Nandur Madhmeshwar Bird Sanctuary*) இந்தியாவின் மகாராட்டிர மாநிலம் நாசிக் மாவட்டம், நிப்ஹாட் தெகசில் அமைந்துள்ளது. 

## அமைவிடம்
நந்தூர் மத்மேசுவர் பறவைகள் சரணாலயம் மகாராட்டிர மாநிலம் மாவட்டம், நிப்ஹாட் தெகசில் அமைந்துள்ளது. இது மகராட்டிராவின் பரத்பூரில் என அழைக்கப்படுகிறது. இது ராம்சார் தளமாக அறிவிக்கப்பட்டுள்ளது. மகாராட்டிராவில் உள்ள முதல் ராம்சார் தளம் இதுவாகும். நந்தூர் மாதமேஸ்வரில் கோதாவரி ஆற்றின் குறுக்கே கல் தடுப்பு ஒன்று 1907-13ல் கட்டப்பட்டது. நந்தூர் மத்மேசுவர் ஏரியில் நீரின் அளவு சீராக இல்லாமல் மாறுபடக்கூடியது. இந்த ஏரியின் அமைவு உயிரியல் பன்முகத்தன்மைக்கு வளமான சூழலை உருவாக்கி உள்ளது. 

## தாவரம்
சுமார் 460 தாவர சிற்றினங்கள் இப்பகுதியில் இருப்பதாக மதிப்பிடப்பட்டுள்ளது. அவற்றில் 80 இனங்கள் நீர் வாழத்தாவரங்களாகும். புளி, வேம்பு, நாவல், விலாயதி, மஹாரூக், பங்காரா, மா, யூகலிப்டசு போன்ற பல வகையான தாவரங்கள் இங்கு காணப்படுகின்றன. மேலும் நீர்வாழ் தாவர இனங்களும் இங்கு உள்ளன.

## விலங்குகள்
இந்த பறவைகள் சரணாலயத்தில் சுமார் 230 பறவையினங்கள் உள்ளதாக கணக்கிடப்பட்டுள்ளது. இவற்றில் 80 பறவையினங்கள் வலசைப் போகும் பறவைகள் வகையின. 
இந்த சரணாலயத்தில் காணப்படும் புலம் பெயர்ந்த பறவைகள் வெள்ளை நாரை, அன்றில், கூழைக்கிடா, துடுப்பு வாயன், பூநாரை, வாது, சிவப்புதாரா, ஊசிவால் வாத்து, காடு வாத்து, மூக்கன், முதலியன.

## கேலரி

படிமம்:Marsh Harrier Female.jpg|மார்ஷ் ஹாரியர் பெண் வட்டமிடுதல்
படிமம்:Nandur Ecosysytem.jpg|இந்தியாவின் நந்தூர் மாத்மேசுவர் பறவைகள் சரணாலயத்தின் ஈரநிலம்
படிமம்:Wigeon3.jpg|நாமத்தலை வாத்து இணை


## சர்வதேச முக்கியத்துவம் வாய்ந்த ஈரநிலம்
ஈரநிலங்களுக்கான சர்வதேச ராம்சார் மாநாடு நாசிக் மாவட்டத்தின் நிபாத் தஹ்சில் உள்ள நந்தூர் மாதமேஸ்வர் ஈரநிலத்தை ராம்சர் ஈரநிலமாக அறிவித்துள்ளது. இது பிப்ரவரி 2 ம் தேதி சர்வதேச ஈரநில தினத்திற்கு சில நாட்களுக்கு முன்னதாக ஜனவரி 27 அன்று ராம்சார் தளங்களாக மாநாட்டால் அறிவிக்கப்பட்ட இந்தியாவின் முதல் ஈரநிலமாகும். “நந்தூர் மாதமேஸ்வர் ஈரநிலம் நந்தூர் மாதமேஸ்வர் அணையின் ஆழமற்ற உப்பங்கடல்களால் உருவாக்கப்பட்டது, இது மகாராஷ்டிராவின் பாரத்பூர் என்று அழைக்கப்படுகிறது. இது 1986 இல் உருவாக்கப்பட்ட 100 சதுர கி.மீ நந்தூர் மாதமேஸ்வர் சரணாலயத்தில் அமைந்துள்ளது ”என்று வன (வனவிலங்கு) முதன்மை தலைமை பாதுகாவலர் நிதின் ககோட்கர் கூறினார். 

## அணுகல்
நந்தூர் மாத்மேசுவர் பறவைகள் சரணாலயத்தின் அருகில் உள்ள வானூர்தி நிலையம் அவுரங்காபாத்தில் அமைந்துள்ளது. இச்சரணாலயத்திலிருந்து 180 கிலோ மீட்டர் தொலைவில் உள்ளது. அருகிலுள்ள தொடருந்து நிலையம் நிப்ஹாடில் உள்ளது. இது மும்பை புசாவல் தொடருந்து வழித்தடத்தில் சரணாலயத்திலிருந்து 12 கிலோ மீட்டர் தொலைவில் உள்ளது. நிப்ஹாடு, நாசிக், சினார் ஆகிய பகுதியிலிருந்து சாலை வழியாக எளிதில் பயணிக்கலாம்.

## மேலும் காண்க
* இந்தியாவில் உள்ள ஏரிகளின் பட்டியல்
* இந்தியாவின் தேசிய பூங்காக்களின் பட்டியல்
* ராம்சார் மாநாடு

## மேற்கோள்கள்

பகுப்பு:பறவைகள் காப்பகங்கள்
பகுப்பு:இந்திய வனவிலங்கு பாதுகாப்பு வலயங்கள்
பகுப்பு:இந்தியாவில் உள்ள பறவைகள் காப்பகங்கள்
பகுப்பு:நாசிக் மாவட்டம்
குடகு பசுமை ஏலக்காய்

**குடகு பசுமை ஏலக்காய்** (*Coorg green cardamom*) என்பது இந்தியாவின் கருநாடக மாநிலம் குடகு பகுதியில் வளர்க்கப்படும் ஏலக்காய் வகைகளுள் ஒன்றாகும்.

## சாகுபடி
கோடை மாதங்களில் பாசன நீர் கிடைக்கும் பள்ளத்தாக்கு பகுதியில் மட்டுமே ஏலக்காய் சாகுபடி செய்யப்படுகிறது. சிறிய ஏலக்காயின் இயற்கையான வாழ்விடம் மேற்கு தொடர்ச்சி மலையின் பசுமையான காடு ஆகும். ஆண்டு மழைப்பொழிவு 1500 முதல் 4000 மிமீ வரையும், வெப்பநிலை 10 முதல் 35 சென்டிகிரேடு வரையும் உள்ள கடல் மட்டத்திலிருந்து 800 முதல் 1200 மீ உயரமுடைய இடங்களில் சாகுபடி நடைபெறுகிறது. ஏலக்காய் பொதுவாக பாஸ்பரஸ் மற்றும் பொட்டாசியம் நிறைந்த களிமண் மண்ணில் வளரும்.

## புவியியல் சார்ந்த உரிமைகள்
குடகு பசுமை ஏலக்காய் அறிவுசார் சொத்துரிமை பாதுகாப்பு அல்லது புவியியல் சார்ந்த குறியீடு (ஜிஐ) மதிப்பினை 2009ஆம் ஆண்டு பெற்றுள்ளது.

## பயன்பாடுகள்
ஏலக்காய் மிகவும் விலையுயர்ந்த மசாலாப் பொருட்களில் ஒன்றாகும். இது இனிப்பு மற்றும் உப்பு சார்ந்த உணவுகளில் பயன்படுத்தப்படுகிறது. ஏலக்காய் விதைகளிலிருந்து வரும் எண்ணெய் சுவையான உணவுகள், ஊட்டச்சத்து பானம், ஒயின்கள் மற்றும் வாசனை திரவியங்கள் தயாரிக்கப் பயன்படுகிறது. இதன் குணப்படுத்தும் சக்தி காரணமாக ஆயுர்வேத மருத்துவத்தில் பரவலாகப் பயன்படுத்தப்படுகிறது. இது ஈறு மற்றும் பல் தொற்று, செரிமான கோளாறுகள் போன்றவற்றை குணப்படுத்த உதவுகிறது.

## மேலும் காண்க

* குடகு ஆரஞ்சு
* நஞ்சன்கூடு வாழைப்பழம்
* உடுப்பி மட்டு குல்லா
* பைதாகி மிளகாய்
* பெங்களூர் நீல திராட்சை

## மேற்கோள்கள்

பகுப்பு:குடகு மாவட்டம்
பகுப்பு:நறுமணப் பொருட்கள்
நஞ்சன்கூடு வாழைப்பழம்

**நஞ்சன்கூடு வாழைப்பழம்** (*Nanjanagud banana*), **நஞ்சன்கூடு** **ரசபலேஹன்னு** என்று அழைக்கப்படும் வாழையானது இந்தியாவின் கர்நாடகாவின் மைசூர் மாவட்டம் மற்றும் சாமராசநகர் மாவட்டம் மற்றும் அதைச் சுற்றியுள்ள பகுதிகளில் விளைகின்ற வாழைப்பழமாகும். இதன் தனித்துவமான சுவை மற்றும் நறுமணத்திற்காகப் பிரபலமானது. நஞ்சன்கூடு மற்றும் அதைச் சுற்றியுள்ள கருப்பு களிமண் வண்டல் உப்பு மண் இதன் சுவை மற்றும் நறுமணத்திற்குக் காரணமாக அமைந்துள்ளது. இது ஒரு குறிப்பிட்ட புவியியல் அடையாளத்தை இப்பழத்திற்கு அளித்துள்ளது, எனவே இப்போது இந்திய அரசாங்கத்தின் புவிசார் குறியீடு கீழ் பதிவு செய்யப்பட்டுள்ளது.

## தனித்துவம்
நஞ்சன்கூடு மற்றும் அதனைச் சுற்றியுள்ளப் பகுதிகளில் காணப்படும் கருப்பு களிமண் வண்டல் உப்பு மண்ணின் தன்மை காரணமாகத் தனிப்பட்ட சுவை மற்றும் மணத்தினை இம்மண்ணில் விளையும் இந்த வாழைப்பழம் கொண்டிருப்பதாகக் கூறப்படுகிறது. நஞ்சன்கூடு தனித்த கரிம சாகுபடி முறையும் இதில் பங்கு வகிக்கின்றது. இந்த வாழைப்பழத்தினை மற்ற இடங்களில் பயிரிட்டால், வாழைப்பழத்தில் கட்டியை உருவாகி இதன் நறுமணத்தில் பாதிப்பு ஏற்படுவதாகக் கண்டறியப்பட்டுள்ளது. இதன் பண்புகளின் தனித்துவமானது இதன் மரபணு அமைப்பின் காரணமானது எனக் கூறப்படுகிறது.

## சாகுபடி
நஞ்சன்கூடு வாழைப்பழம் வெப்பமண்டல தாவரமாகும். இது 30N முதல் 30S நிலநேர்கோடு பகுதிகளில் மட்டுமே வளரக்கூடியது. வறண்ட மற்றும் ஈரப்பதமான காலநிலை இதன் வளர்ச்சிக்குச் சிறந்ததாக என்று கூறப்படுகிறது.

## புவிசார் குறியீடு
கர்நாடக அரசாங்கத்தின் தோட்டக்கலைத் துறை  நஞ்சன்கூடு வாழைப்பழத்தை 2002ஆம் ஆண்டில் புவியியல் குறியீட்டுப் பொருட்கள் சட்டம், 1999ன் கீழ் பதிவு செய்ய முன்மொழிந்தது. காப்புரிமை, வடிவமைப்புகள் மற்றும் வர்த்தக முத்திரைகள், சென்னை அலுவலகத்தில் பதிவு செய்தது. இதன் மூலம் மைசூர் விவசாயிகள் தாங்கள் உற்பத்திச் செய்யும் வாழைப்பழங்களை, நஞ்சன்கூடு வாழைப்பழங்கள் என்று விற்பனைச் செய்யும் உரிமை பெறுவார்கள்.  மூன்று ஆண்டுகளுக்குப் பிறகு, 2005இல் நஞ்சன்கூடு வாழைப்பழத்திற்கு புவிசார் குறியீடு வழங்கப்பட்டது. 

## மேலும் காண்க

* குடகு ஆரஞ்சு
* பெங்களூர் நீல திராட்சை
* பைதாகி மிளகாய்
* உடுப்பி மட்டு குல்லா
* குடுகு பசுமை ஏலக்காய்

## மேற்கோள்கள்

பகுப்பு:மைசூர் மாவட்டம்
பகுப்பு:வாழையினங்கள்
பகுப்பு:இந்திய புவிசார் குறியீடுகள்
மகாலட்சுமி (நடிகை)

**மகாலட்சுமி** என்பவர் ஒரு இந்தியத் திரைப்பட நடிகை ஆவார். இவர் கன்னடம், தமிழ், மலையாளம், தெலுங்கு திரைப்படத்துறைகளில் பணியாற்றிய நடிகை ஆவார். இவரது குறிப்பிடத்தக்க படங்கள் கன்னடத்தில் பாரே நன்ன முத்தின ராணி (1990), ஹெந்திகெல்பேடி (1989), பரசுராம் (1989), சம்சார நூக்கே (1989), ஜெயசிம்ஹா (1987), பிற மொழிகளில்  *[[பூ மனம்]]* (1989), *[[முதல் வசந்தம்]]* (1986), விலிச்சு விலிக்கெட்டு  (1985), *ரங்கம்* (1985), *[[நன்றி (திரைப்படம்)|நன்றி]]* (1984), *ரெண்டு ஜில்லா சீதா* (1983) போன்றவை ஆகும்.

திருமணமாகி சென்னையில் வசித்து வரும் இவருக்கு இரண்டு மகள்கள். ஒருவர் வான்வெளிப் பொறியியலும், மற்றவர் கட்டிடக்கலையும் படித்தவர்கள்.

## திரைப்படத் துறை பங்களிப்புகள்

### தமிழ்
மகாலட்சுமி பின்வரும் தமிழ்த் திரைப்படங்களில் நடித்துள்ளார்.

# *[[ராணித்தேனீ]]* (1982) - தமிழில் அறிமுகம்
# *[[இளைய பிறவிகள்]]* (1983)
# *[[தேவி ஸ்ரீ தேவி]]* (1984)
# *[[நன்றி (திரைப்படம்)]]* (1984)...சாரதா
# *[[முதல் வசந்தம்]]* (1986)
# *[[எங்க வீட்டு ராமாயணம்]]* (1987)
# *[[பூ மனம்]]* (1989)
# *[[ஊர் பஞ்சாயத்து (திரைப்படம்)|ஊர் பஞ்சாயத்து]]* (1992)

## மேற்கோள்கள்

பகுப்பு:சென்னை நடிகைகள்
பகுப்பு:தமிழ்நாட்டு நடிகைகள்
பகுப்பு:வாழும் மக்கள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:கன்னடத் திரைப்பட நடிகைகள்
திருநயத்தோடு சிவ நாராயண கோயில்

**திருநயத்தோடு சிவ நாராயண கோயில்** (*Thiru Nayathode Siva Narayana Temple*) என்பது இந்தியாவின், கேரள மாநிலம் எர்ணாகுளம் மாவட்டத்தில் நயதோடு என்ற சிறிய  கிராமத்தில் அமைந்துள்ள ஒரு சிவன் கோயில் ஆகும். கொச்சி பன்னாட்டு வானூர்தி நிலையத்திலிருந்து 3கி.மீ. தொலைவில் இக்கோவில் அமைத்துள்ளது. கேரள மாநில தொல்லியல் துறை பராமரிக்கும் கோவில்களில் இதுவும் ஒன்றாகும். இக்கோயிலில் சிவனும், விஷ்ணுவும் மூலவர்களாக இருக்கின்றனர்.

## மேற்கோள்கள்

பகுப்பு:எர்ணாகுளம் மாவட்டத்திலுள்ள சிவன் கோயில்கள்
பகுப்பு:Coordinates on Wikidata
வேமுலவாடா, ராஜன்னா சிர்சில்லா மாவட்டம்

**வேமுலவாடா** என்பது தெலுங்கானா மாநிலத்தின் ராஜன்னா சிர்சில்லா மாவட்டத்தில் உள்ள மக்கள் தொகை கணக்கெடுப்பு நகரமாகும் .  இந்து வழிபாட்டாளர்களுக்கு புனித யாத்திரை செய்யும் இடம் என்பதில் ஸ்ரீ ராஜா ராஜேஸ்வரர் கோயில் இருப்பது குறிப்பிடத்தக்கது. மேலும் இங்கு பீமேஸ்வரர் கோயில், போச்சம்மா கோயில் மற்றும் ஸ்ரீ ராஜா ராஜேஸ்வர சுவாமி கோயிலுக்கு அருகிலுள்ள நாகரேஸ்வா கோயிலும் அமைந்துள்ளது.

## மேலும் காண்க

* வேமுலவாடா சாளுக்கியர்
* மல்லியா ரெச்சனா
* வேமுலவாட பீமகவி

## மேற்கோள்கள்

பகுப்பு:Coordinates on Wikidata
பகுப்பு:தெலங்காணாவில் உள்ள ஊர்களும் நகரங்களும்
இராமநகரம்

**இராமநகரம்** (Ramanagara) இந்திய மாநிலமானகர்நாடகாவிலுள்ள ஒரு நகரமும், நகராட்சி மன்றமாகும். இது இராமநகரம் மாவட்டத்தின் தலைமையகமாகும். இது பெங்களூரிலிருந்து சுமார் 50 கிலோமீட்டர் தொலைவில் உள்ளது. பேருந்து மற்றும் தொடர் வண்டி பொது போக்குவரத்தும் உள்ளது. பெங்களூரிலிருந்து சுமார் 90 நிமிடங்களில் நகரை அணுகலாம்.
thumb|இராமநகர மலைகள்
பிரபல பாலிவுட் திரைப்படமான சோலே 1975 ஆம் ஆண்டில் இந்நகரைச் சுற்றியுள்ள இராமகிரி மலைகள் என்று அழைக்கப்படும் மலைகளில் படமாக்கப்பட்டது. இதனால் இம்மலைக்களுக்கு 'சோலே ஹில்ஸ்' என்ற புனைப்பெயரும் உள்ளது.

திப்பு சுல்தானின் ஆட்சி காலத்தில் இந்த நகரம் *ஷம்சராபாத்* என்று அழைக்கப்பட்டது. சுதந்திரத்திற்கு முந்தைய காலங்களில் பிரித்தானிய கிழக்கிந்திய நிறுவனத்தின் இராணுவத் தளபதி சர் பாரி குளோஸ் (1756-1813) என்பவருக்குப் பிறகு இது குளோஸ்பேட்டை என்று அழைக்கப்பட்டது. இந்த பெயர் நிலவியலில் தக்கவைக்கப்பட்டுள்ளது. பின்னர் இராமநகரம் என்று அழைக்கப்பட்டது. இராமநகரின் பெயர் இராமாயணத்தின் வரலாற்றுக் கதையை அடிப்படையாகக் கொண்டது.

## புள்ளிவிவரங்கள்
2001 இந்திய census, இராமநகரத்தில் 79,365 மக்கள் தொகை இருந்தது. இதன் மக்கள்தொகையில் ஆண்கள் 52%, பெண்கள் 48%. இராமநகரின் சராசரி கல்வியறிவு விகிதம் 63%, தேசிய சராசரியான 59.5% ஐ விட அதிகமாக உள்ளது: ஆண் கல்வியறிவு 67%, பெண் கல்வியறிவு 58%. இராமநகரில், 13% மக்கள் 6 வயதுக்குட்பட்டவர்கள்.

செப்டம்பர் 2007 இல் பெங்களூரு ஊரக மாவட்டத்திலிருந்து  பிரிக்கப்பட்டது. இப்போது இது இராமநகர மாவட்டமாக மாற்றப்பட்டுள்ளது.

## பொருளாதாரம்
thumb|இராமநகரின் தெரு காட்சி
இராமநகரம் அதன் பட்டுப்புழு வளர்ப்புக்கு நன்கு அறியப்பட்டிருக்கிறது. மேலும் இது "சில்க் டவுன்" என்றும் "சில்க் சிட்டி" என்றும் பெயர் பெற்றது. இந்த பிராந்தியத்தில் உற்பத்தி செய்யப்படும் பட்டு பிரபலமான மைசூர் பட்டுக்கான உள்ளீட்டை உருவாக்குகிறது. ஆசியாவில் பட்டுப்புழுக்களுக்கான மிகப்பெரிய சந்தையாகும்.  ஒரு நாளைக்கு 50 டன் பட்டுப்புழுக்கள் நகரத்திற்கு வந்து சேர்கிறது. மேலும் இங்கு பெரிய அளவில் கிரானைட் தளங்களும் உள்ளன.

## மேற்கோள்கள்

## வெளி இணைப்புகள்

* Bangalore rural district - taluk page

பகுப்பு:கருநாடக மாநிலத்திலுள்ள ஊர்களும் நகரங்களும்
மலபார் இராத்தவளை

***மலபார் இராத்தவளை*** (*Nyctibatrachus major*) என்பது நைக்டிபாட்ராச்சிடே குடும்பத்தில் உள்ள தவளை இனங்களுள் ஒன்று. இதனுடைய பிற பெயர்கள்  **பெரிய சுருங்கிய தவளை** மற்றும் **பவுலெங்கரின் குறுகிய கண் தவளை** என்பன.

## புவியியல் வரம்பு
இந்த அகணிய உயிரியானது து 110 முதல் 920 மீ உயரப்பகுதிகளில் வாழ்கின்றது. இது கேரளாவில் மலபார் மற்றும் வயநாட்டு மாவட்டங்களிலும் மற்றும் தமிழ்நாட்டில் ஆனைமலை பாதுகாப்பு பகுதிகளிலும் காணப்படுகிறது.

## வாழ்விடம்
இடது|thumb
இதனுடைய வாழிடங்கள் வெப்பமண்டல ஈரமான தாழ் நில காடுகள், ஈரமான மான்ட்டேன் காடு மற்றும் ஆறுகள் ஆகிய இயற்கை வாழ்விடங்களாகும்.

## பாதுகாப்பு நிலை
மலபார் இரவு தவளை வாழ்விட இழப்பால் அச்சுறுத்தப்படுகிறது.

## மேற்கோள்கள்

பகுப்பு:நைக்டிபாட்ராச்சசு
பகுப்பு:தவளைகள்
பகுப்பு:இந்திய அகணிய உயிரிகள்
ராகுல் சாகர்

**ராகுல் தேச்ராஜ் சாகர் (Rahul Chahar)** (பிறப்பு: 4 ஆகத்து 1999) ஓர் இந்திய துடுப்பாட்ட வீரர் ஆவார்.  ராஜஸ்தான் துடுப்பாட்ட அணிக்காக உள்நாட்டு போட்டிகளில் விளையாடுகிறார். மேற்கிந்திய தீவுகளுகள் துடுப்பாட்ட அணிக்கு எதிராக ஆகத்து 2019 இல் இந்தியா துடுப்பாட்ட அணிக்காக பன்னாட்டு போட்டினளில் அறிமுகமானார். இந்தியன் பிரீமியர் லீக்கில் மும்பை இந்தியன்ஸ் அணிக்காக விளையாடுகிறார்.

## ஆரம்ப கால வாழ்க்கை
தேஸ்ராஜ் சிங் சாகர் மற்றும் உஷா சாகர் ஆகியோருக்கு ராகுல் பிறந்தார். இவரது மாமா லோகேந்திர சிங்  ராகுலுக்கும் தீபக் சாகருக்கும் ஒன்றாக பயிற்சி அளித்தார்.  இவரது உறவினர் தீபக் சாகர் இந்திய பன்னாட்டு துடுப்பாட்ட வீரர் ஆவார்.

## மேற்கோள்கள்
 

பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1999 பிறப்புகள்
பெங்களூர் நீல திராட்சை

**பெங்களூர் நீல திராட்சை,** எனப்படுவது **பெங்களூர் நீலன்** (*Bangalore Blue*) எனப்படும், கொத்தாக காய்க்கக்கூடிய புளிப்புச் சுவையுடைய (ஒரு வகையாகும் *விட்டிசு லேப்ருசுகா*) திராட்சை ஆகும். இது இந்தியாவின் பெங்களூருவைச் சுற்றியுள்ள மாவட்டங்களில் வளர்க்கப்படுகிறது. கருநாடக மாநிலத்தில் அதிக அளவில் பயிரிடப்படும் மூன்று திராட்சை வகைகளுள் இதுவும் ஒன்றாகும் (மற்ற இரண்டு 1) தாம்சன் விதை இல்லாத திராட்சை 2) அனாப்-இ-ஷாஹி தில்குஷ்). இது 2013ஆம் ஆண்டில் இந்திய அரசிடமிருந்து புவியியல் சார்ந்த குறியீடு பெற்றது.

## வரலாறு
பெங்களூரு நகர மாவட்டம், சிக்கபள்ளாபூர் மாவட்டம் மற்றும் கோலார் மாவட்டங்களில் கடந்த 150 ஆண்டுகளாக இந்த வகை திராட்சை வளர்க்கப்படுகிறது.  இது சுமார் 5,000 ஹெக்டேர் பரப்பளவில் பிரத்தியேகமாகப் பயிரிடப்படுகிறது. முக்கியமாக இது நந்தி பள்ளத்தாக்கில் பயிரிடப்படுகிறது. ஆண்டுதோறும் சுமார் 450,000 டன் திராட்சைப் பழங்கள் இங்கு உற்பத்தி செய்யப்படுகின்றன.

## தோற்றம் மற்றும் பயன்கள்
பெங்களூர் நீலன் அமெரிக்க கான்கார்ட் வகையுடன் நெருக்கமாகத் தொடர்புடையது. இது பைலோக்செரா வண்டுகளுக்கு எதிராக வலுவான இயற்கை எதிர்ப்புச் சக்தியினைக் கொண்டுள்ளது. புளிப்பு கலந்த இனிப்புச் சுவையுடன் மென்மையான தோலினைக் இத் திராட்சை கொண்டுள்ளது. நவீன ஆராய்ச்சியின் படி இந்த திராட்சை புற்றுநோய் எதிர்ப்பு மற்றும் வயதாவதைத் தடுக்கும் பண்புகளை கொண்டிருப்பதாக அறியப்படுகிறது.

பெங்களூர் நீலத்தை வளர்க்கச் செம்மண் கலந்த களிமண்ணுடன் பகல் வெப்பநிலை 35° C முதல் 37°C வரையும் இரவு வெப்பநிலை 12°C முதல் 15°C வரையும் இருக்கவேண்டும். இந்த காலநிலை பெங்களூர் பிராந்தியத்தைச் சுற்றிக் காணப்படுவதால், பல்வேறு வகையான திராட்சை இங்குப் பிரத்தியேகமாக வளர்க்கப்படுகின்றன.

இத் திராட்சை பொதுவாக உணவாகப் உண்பதற்கு பயன்படுத்தப்படுகிறது. மேலும் பழ ஊறல் (ஜாம்) மற்றும் பழப் பாகு (ஜெல்லி) தயாரிக்கப் பயன்படுகிறது. பழச்சாறு, பழச்சாறு கலவை, ஒயின் தயாரிக்கவும் பயன்படுகிறது.

## புவியியல் அறிகுறி
பெங்களூர் தோட்டக்கலைத் துறை, பெங்களூரு நீலத்தை 1999ஆம் ஆண்டின் புவியியல் குறியீட்டுச் சட்டத்தின் கீழ் பதிவு செய்ய முன் வந்தது. சென்னையில் உள்ள காப்புரிமை, வடிவமைப்புகள் மற்றும் வர்த்தக முத்திரைகள், அலுவலகத்தில் பதிவுசெய்யப்பட்டது. மூன்று ஆண்டுகளுக்குப் பின்னர், 2013இல் புவியியல் சார்ந்த குறியீடு சிக்கபள்ளாப்பூரை தலைமையிடமாகக் கொண்ட பெங்களூர் நீல திராட்சை விவசாயிகள் சங்கத்திற்கு பல்வேறு வகையான திராட்சைகளை வளர்ப்பதற்கான காப்புரிமை வழங்கப்பட்டது.

## மேலும் காண்க

* குடகு ஆரஞ்சு
* நஞ்சன்கூடு வாழைப்பழம் 
* பைதாகி மிளகாய்
* உடுப்பி மட்டு குல்லா
* குடுகு பசுமை ஏலக்காய்

## மேற்கோள்கள்

பகுப்பு:திராட்சை
பகுப்பு:இந்திய புவிசார் குறியீடுகள்
எலன்னும்மெல் சிவன் கோயில்

thumb| எலன்னும்மெல் சிவன் கோயில்

**எலன்னும்மெல் சிவன் கோயில்** (*Elannummel Shiva temple*) என்பது இந்திய மாநிலமான கேரளாவின் மலப்புறம் மாவட்டத்தின் செலம்பிராவில் அமைந்துள்ள ஒரு இந்துக் கோவில் ஆகும். 

இந்த கோயில் தோன்றி சுமார் 2000 ஆண்டுகளுக்கும் மேலானது என்று கருதப்படுகிறது. மேலும் இது பரசுராமரால் புனிதப்படுத்தப்பட்டதாக நம்பப்படுகிறது. இங்கு முதன்மை தெய்வமாக சிவன் இருக்கிறார். மேலும், இக்கோவிலில் விஷ்ணுவிற்கென ஒரு சிறிய கோயிலும் உள்ளது. அதிலுள்ள தெய்வம் "சந்தானகோபாலன்" என்று குறிப்பிடப்படுகிறது. 

## வரலாறு
கேரளாவில் சனாதன தர்மத்தை மேம்படுத்துவதற்காக  பரசுராமர் நிறுவிய பல கோயில்களில் இதுவும் ஒன்றென்பது ஒரு புராணக்கதை. இந்த கோயிலுக்கு முன்னர் செலம்பிராவின் பல "மனை"களின் ஆதரவு இருந்தது. இந்த கோயில் திப்பு சுல்தானால் தாக்கப்பட்டதும், கோயிலுடன் இணைக்கப்பட்ட கட்டமைப்புகளுக்கு கடுமையான சேதம் ஏற்பட்டது.

## புதுப்பித்தல்
1990களில் புதுப்பிக்கப்பட்டதிலிருந்து கோயில், அதன் குளம் மற்றும் கோயிலுக்கு செல்லும் பாதை ஆகியவற்றை மீட்டெடுத்தது. கோயிலைச் சுற்றியுள்ள நாலம்பலம் முற்றிலும் புனரமைக்கப்பட்டுள்ளது.

## மேற்கோள்கள்

பகுப்பு:மலப்புறம் மாவட்டத்திலுள்ள சிவன் கோயில்கள்
தோல் சோதனை

**தோல் சோதனை** (*Skin test*) என்பது மருத்துவ பரிசோதனையாகும், இதில் பொருள் ஒன்று தோலில் செலுத்தப்பட்டுச் சோதிக்கப்படுகிறது.

## எடுத்துக்காட்டுகள்

* கேசோனி சோதனை
* கார்னியோமெட்ரி
* டிக் சோதனை
* பெர்னாண்டஸ் எதிர்வினை
* ஃப்ரீ சோதனை
* முடி துளை சோதனை 
* க்வீம் சோதனை
* லீஷ்மானின் தோல் சோதனை
* லெப்ரோமின் சோதனை
* பட்டை சோதனை
* ஷிக் சோதனை
* தோல் ஒவ்வாமை சோதனை
* வியர்வை கண்டறிதல்
* வியர்வை சோதனை
* டைன் சோதனை
* டிரான்சுமேல்தோல் நீர் இழப்பு
* ட்ரைக்கோஸ்கோபி

## மேற்கோள்கள்

பகுப்பு:மருத்துவ சோதனைகள்
பகுப்பு:தோல் மருத்துவம்
மருத்துவ குடுவை

[thumb| [சிரியா|சிரிய மருத்துவ குடுவைகள் சிர்கா 1300 காலத்தவை. இலண்டனின் ஃபென்சர்ச் தெருவில் தோண்டப்பட்டது, இது இடைக்கால ஐரோப்பாவிற்கு இஸ்லாமிய பங்களிப்புகளுக்கு எடுத்துக்காட்டு. லண்டன் அருங்காட்சியகம் .]]
[thumb| [பிரான்சின் பதினான்காம் லூயி|பிரான்சின் பதினான்காம் லூயின் மருந்து கடை, மருத்துவ ஜாடிகளுடன். மியூசியம் நேஷனல் டி ஹிஸ்டோயர் நேச்சர்லே, பாரிஸ்.]]
**மருத்துவ குடுவை** (*Medicinal jar*), **மருந்து குடுவை** அல்லது **அப்போதெக்கரி குடுவை** என்பது மருந்தைக் கொண்டிருக்கும் ஒரு குடுவை.

மருத்துவ குடுவைகள் பொதுவாக மருந்து தயாரிப்பாளர்களின் கடைகள் மற்றும் மருத்துவமனைகளில் பொதுவாகப் பயன்பாட்டில் உள்ளன. டெல்ஃப்ட்வேர் என அழைக்கப்படும் பிரபலமான டச்சு மற்றும் இங்கிலாந்து பீங்கான் மருத்துவ ஜாடிகள் ஒரு முக்கிய வகையான மருத்துவக் குடுவையாகும்.

அல்பரெல்லோ என அழைக்கப்படும் ஒரு பிரபலமான மருந்து குடுவை இசுலாமியத் தயாரிப்பாகும்.

பெரும்பாலான நவீன மருத்துவக் குடுவைகள் தெளிவான கண்ணாடியால் ஆனவை. மேலும் இவை கண்ணாடி மூடியைக் கொண்டுள்ளன. இவை பெரும்பாலும் எளிய உருளையாக இருக்கின்றன. சில மாறுபட்ட வடிவமைப்பில், சுழற்சி முறையில் சமச்சீர் வளைவுகளையும் கொண்டிருக்கலாம். சில சமயங்களில் கண்ணாடி வட்டு வடிவ கால் பிரதான உடலிலிருந்து பிரிக்கப்படுகிறது. கடந்த சில நூற்றாண்டுகளிலிலிருந்து வந்த பழங்கால மேற்கத்திய அப்போதெக்கரி குடுவைகள் பொதுவாகத் தெளிவான கண்ணாடி உருளைபோன்ற குடுவைகளாகும். இவை ஒப்பீட்டளவில் உயரமாகவும் மெல்லியதாகவும் உள்ளன. இதில் முக்கியமாக மெல்லிய கழுத்து மற்றும் கண்ணாடி தடுப்பானும் கொண்டது. உள்ளடக்கங்களின் கலை காட்சிக்குக் கண்ணாடி பதிப்புகள் பயன்படுத்தப்படுகின்றன.

## மேற்கோள்கள்

பகுப்பு:மருத்துவக் கருவிகள்
மரியாதை நடை

உறுப்பு தானத்திற்கு முன்னர் ஒரு நோயாளியை நினைவுகூரும் ஒரு சடங்கு அல்லது நிகழ்வு **மரியாதை நடை** (*Honor walk*). தானம் செய்யப்பட்ட உறுப்பினை தானம் பெறும் முன் நோயாளி அறுவைச் சிகிச்சை அறைக்குக் கொண்டு செல்வதற்கு முன் இந்நிகழ்வு பொதுவாக நடைபெறுகிறது.

## செயல்முறை
நோயாளியினை அறுவைச் சிகிச்சை அறைக்குக் கொண்டு செல்லப்படுவதால், அறையின் வழியில் மருத்துவமனை ஊழியர்கள் மற்றும் நோயாளியின் நண்பர்கள் மற்றும் குடும்பத்தினர் வரிசையாக அணிவகுத்து நிற்பார்கள். நோயாளியின் உறுப்புகளை தானம் செய்வதற்கான முடிவிற்குப் பாராட்டும் விதமாகவும் அவருக்கு மரியாதை செலுத்தவும் இந்த நிகழ்வு வடிவமைக்கப்பட்டுள்ளது. மேலும் உறுப்புக் கொடையாளி மூத்தவர் எனின் காவலர் மரியாதையும் உள்ளடக்கியுள்ளது.

## ஊடகம்
பிப்ரவரி 2020இல், விசாரணை மையம் அறிக்கையின் போட்காஸ்ட் வெளியானது. இதனால் மரியாதை நடையின் மதிப்பு உயர்ந்தது. இது *ஹானர் வாக்* என்ற தலைப்பில் ஒரு அத்தியாயத்தில் உறுப்பு நன்கொடை செயலின் தேவை குறித்து விவாதிக்கப்பட்டது.

## மேற்கோள்கள்

பகுப்பு:மருத்துவம்
சுவாமி சம்பவானந்தா

**சுவாமி சம்பவானந்தா** (*Swami Shambhavananda*) (1894 &ndash; 1972) கருநாடகத்தில் வாழ்ந்த இந்து மத துறவி ஆவார்.

## வாழ்க்கை
சுவாமி சம்பவானந்தா என்பவர் இந்தியவினை சார்ந்தவர். இவர் இந்து மத துறவியாவார். இவர் கருநாடகத்தின்குடகு பகுதியில் தேனீ வளர்ப்பின் முன்னோடியாகவும் மற்றும் மைசூர் பகுதியில் மேல்நிலைக் கல்வி மேம்பாட்டில் பங்கெடுத்தவரும் ஆவார்.

சுவாமி சம்பாவனந்தா குடகில் செங்கப்பா எனப்படும் தெலிபாண்டா குடும்பத்தில் கல்லுகுண்டா கிராமத்தில் பிறந்தார். இவர் 1917ஆம் ஆண்டு பெங்களூரில் உள்ள இராமகிருசுண இயக்கத்தில் தன்னை இணைத்துக்கொண்டார். இவர் சுவாமி பிராமணந்தாவின் ஆரம்ப சீடராக இருந்தார் பின்னர் 1924இல் சந்நியாசம் பூண்டார்.

சம்பாவனந்தா, குடகு மாவட்டத்தில் உள்ள பொன்னம்பேட்டையில் ராமகிருஷ்ணா சரதாஷ்ராமாவின் முதல் தலைவராக இருந்தார். பின்னர் 1941ல் மைசூர் ஸ்ரீ ராமகிருஷ்ணா ஆசிரமத்தின் தலைவரானார். இவர் இறக்கும் வரை அந்த பதவியிலிருந்தார். இவர் இராமகிருட்டிணா மடத்தின் அறங்காவலராகவும், இராமகிருசுணா இயக்கத்தின் ஆட்சிக்குழு உறுப்பினராகவும் இருந்தார். 

மைசூரில் சம்பாவனந்தா சிறுவர்களுக்கான புகழ்பெற்ற குடியிருப்புப் பள்ளியான ஸ்ரீ ராமகிருஷ்ணா வித்யாஷலத்தை நிறுவினார். இவர் வேதாந்தா கல்லூரி அல்லது இராமகிருஷ்ணர் ஒழுக்க மற்றும் ஆன்மீக கல்வி நிறுவனத்தையும் (ரிம்ஸ்) நிறுவினார். திறமையான நிர்வாகி, கடுமையான ஒழுக்கநெறி, ஆர்வமுள்ள சக ஊழியர் மற்றும் தொலைநோக்கு கல்வியாளர் ஆகியோரின் நற்பெயரினைப் பெற்று ச்சிறந்த நிர்வாகியாகப் புகழ் பெற்றார்.

## மலேரியா ஒழிப்பு
குடகுப் பகுதியில் சம்பாவனந்தா மலேரியாவை ஒழிப்பதற்கான மேற்கொண்ட முயற்சியால் புகழ்பெற்றார். குடகு மொழியில் *சொல்லி பாட்ட (Solle paata*-"கொசு கவிதை") எனும் பாடலை பாடிக்கொண்டே 1930 மற்றும் 1940களில் மலேரியாவினை ஒழிப்பதற்குக் கிராமம் கிராமமாக விழிப்புணர்வு யாத்திரையினை மேற்கொண்டார்.

## தேனீ வளர்ப்பு
சம்பாவனந்தா  நவீன தேனீ வளர்ப்பில் குடகுப் பகுதியில் 1928இல் முன்னோடியாக இருந்தார். தேனீ வளர்ப்பு குடகு மற்றும் உள்ளூர் மக்களின் பொருளாதார வலிமை மேம்படக் காரணமாக அமைந்தது. கர்நாடக அரசாங்க உதவியுடன் சம்பாவனந்தா முயற்சியினால் குடகில் 1931 முதல் 1941ஆம் ஆண்டு நவீன தேனீ வளர்ப்பில் விரைவான முன்னேற்றம் அடைந்தது. இந்தியாவின் முதல் தேனீ வளர்ப்பவர்களின் கூட்டுறவுச் சங்கம் 1936இல் விராசுப்பேட்டையில் தோற்றுவிக்கப்பட்டது.

## மேற்கோள்கள்

## வெளி இணைப்புகள்

* ஸ்ரீ ராமகிருஷ்ணா வித்யாசாலா
* இந்திய தேன் தொழில்
* சுவாமி சிவவானந்தாவின் சுவாமி சிவானந்தாவின் நினைவுகள்
* ராமகிருஷ்ணா இல்லம் எனது ஆளுமையை வடிவமைத்தது: கிருஷ்ணா
* http://wgbis.ces.iisc.ernet.in/biodiversity/pubs/ETR/ETR49/ETR49.pdf

பகுப்பு:1972 இறப்புகள்
பகுப்பு:1894 பிறப்புகள்
பகுப்பு:இந்து சமயப் பெரியார்கள்
சேலம் பெருநகர பகுதி

சேலம் பெருநகர பகுதி (அ) சேலம் நகர ஒருங்கிணைப்பு என்பது இந்தியாவின் பதினாறாவது பெரிய பெருநகரமும், தமிழ் நாட்டின் ஐந்தாவது பெரிய பெருநகரமும் ஆகும். சேலம் பெருநகர பகுதியில் சேலம் பெருநகர மாநகராட்சி பகுதி மற்றும் சேலம் மாவட்டத்தின் பிற பகுதிகளும் அடங்கும்.

## பொருளாதாரம்

* சேலம் பல்வேறு கனிமவளங்கள் நிறைந்த இடம். இங்கு கிடைக்கும் இரும்பு தாதுவை பயன்படுத்தி இந்திய நடுவன் அரசின் செயில் (*SAIL*) நிறுவனம் சேலம் இரும்பாலையை அமைத்துள்ளது. இது தமிழ்நாட்டின் ஒரே உருக்கு ஆலை ஆகும்.
* இந்தியாவில் மாக்னசைட் தாது பெருமளவு கிடைக்கும் இடங்களில் சேலமும் ஒன்று. டால்மியா & தமிழக அரசின் டான்மாங் (*TANMAG - TAMILNADU MAGNESITE LIMITED*) நிறுவனங்கள் மாக்னசைட் சுரங்கங்களை இங்கு அமைத்துள்ளன.

* அதிக அளவில் வெள்ளி ஆபரணங்கள் செய்யும் தொழில் இங்கு நடைபெறுகிறது.
* இது தவிர நூற்பாலை, வாகன உதிரிபாக ஆலை, சேகோ (சவ்வரிசி) ஆலை ஆகியவையும் உள்ளன.
* இந்த மாவட்டத்தில் கோழிப் பண்ணைகளும் அதிக அளவில் உள்ளன.
* இங்கு உள்ள லீ-பஜார், மஞ்சள், கடலை, தேங்காய், அரிசி போன்ற வேளாண்மை சார்ந்த சந்தைக்குப் பெயர் பெற்றது.

## சேலம் மெட்ரோ
சேலம் மெட்ரோ என்பது தமிழ்நாட்டின் சேலம் நகரத்திற்கான முன்மொழியப்பட்ட மோனோரெயில் அமைப்பாகும், இது நகரத்தில் பொது போக்குவரத்தின் முக்கிய விரிவாக்கத்தின் ஒரு பகுதியாகும். சேலம் நகரம் தமிழ்நாட்டின் வளர்ந்த நகரங்களில் ஒன்றாகும்.

மோனோரெயில் சந்தை இந்தியாவில்,‌72,000 கோடி (10 பில்லியன் அமெரிக்க டாலர்) என மதிப்பிடப்பட்டுள்ளதால், அப்போதைய தமிழக ஆளுநராக இருந்த எஸ்.எஸ். பர்னாலா சட்டமன்றத்தில் அறிவித்தார், மோனோரயில் முறையை அறிமுகப்படுத்துவதற்கான சாத்தியக்கூறு ஆய்வு செய்ய தமிழக அரசு முடிவு செய்துள்ளதாக கோயம்புத்தூர், திருச்சி மற்றும் மதுரை ஆகியவற்றுடன் சேலத்திலும் அமைக்க திட்டம்.

## கலவை
சேலம் நகர ஒருங்கிணைப்பு என்பது தமிழ்நாடு மாநிலத்தில் உள்ள பெருநகரப் பகுதியாகும், இது சேலம் நகரத்தையும் அதன் புறநகர்ப் பகுதிகளையும் கொண்டுள்ளது. இது பெருநகர சேலம் மாநகராட்சி மற்றும் சேலம் மாவட்டத்தில் பரவியுள்ள புறநகர் பகுதிகளைக் கொண்டுள்ளது.

## மாநகராட்சி
* சேலம் மாநகராட்சி

## நகராட்சிகள்

* ஆத்தூர்
* மேட்டூர்
* எடப்பாடி
* நரசிங்கபுரம்
* தாரமங்கலம்
* இடங்கன்சாலை

## நகரப் பேரூராட்சிகள்

*அயோத்தியாபட்டினம்
*கெங்கவல்லி
*தம்மம்பட்டி
*ஆட்டையாம்பட்டி
*சலகண்டாபுரம்
*இளம்பிள்ளை
*கன்னங்குறிச்சி
*கொளத்தூர்
*கொங்கணபுரம்
*மேச்சேரி
*ஓமலூர்
*பனைமரத்துப்பட்டி
*பெத்தநாயக்கன்பாளையம்
*சங்ககிரி
*சிவதாபுரம்
*வாழப்பாடி
*வீரக்கல்புதூர்
*பேளூர்
*காடையாம்பட்டி
*மல்லூர்
*செந்தாரபட்டி
*தெடாவூர்
*தேவூர்
*வீரகனூர்
*ஏத்தாப்பூர்
*அரசிராமணி
*நங்கவள்ளி
*பூலாம்பட்டி
*வனவாசி
*வெள்ளாளபுரம்

## மாவட்டங்கள்

* சேலம் மாநகர பகுதி
* சேலம் புறநகர் பகுதி

## வட்டங்கள்

*ஆத்தூர்
*கெங்கவல்லி
*தலைவாசல்
*எடப்பாடி
*காடையாம்பட்டி
*மேட்டூர்
*ஓமலூர்
*பெத்தநாயக்கன்பாளையம்
*சேலம்
*சேலம் தெற்கு
*சேலம் மேற்கு
*சங்ககிரி
*வாழப்பாடி
*ஏற்காடு

## மேலும் காண்க

* சென்னை பெருநகர பகுதி
*கோயம்புத்தூர் பெருநகர பகுதி
*மதுரை பெருநகர பகுதி
*பத்து இலட்சத்துக்கு மேல் மக்கள்தொகை கொண்ட தமிழக மாநகரங்களில் பட்டியல்
*பத்து இலட்சத்துக்கு மேல் மக்கள்தொகை கொண்ட இந்திய மாநகரங்களில் பட்டியல்
*இந்தியாவில் நகர்ப்புற ஒருங்கிணைப்புகளின் பட்டியல்

## மேற்கோள்கள்

பகுப்பு:சேலம் மாவட்டம்
பகுப்பு:தமிழக_பெருநகர_பகுதிகள் 
பகுப்பு:இந்திய_பெருநகர_பகுதிகள்
பகுப்பு:தமிழ்நாடு_பெருநகர_பகுதிகள்
பேர்ட்ஸ் ஆஃப் பிரே

**பேர்ட்ஸ் ஆஃப் பிரே** () என்பது 2020 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இதே பெயரில் டிசி காமிக்ஸ் வரைகதையில் தோன்றிய சூப்பர்வில்லன் குழு கதாபாத்திரங்களை மையமாகக் கொண்டு வார்னர் புரோஸ். பிக்சர்ஸ், லக்கி கேப் என்டர்டெயின்மென்ட், கிளப்ஹவுஸ் பிக்சர்ஸ், குரோல் & கோ. என்டர்டெயின்மென்ட் மற்றும் டிசி பிலிம்ஸ் ஆகிய நிறுவனங்கள் மூலம் தயாரித்து, வார்னர் புரோஸ். பிக்சர்ஸ் என்ற நிறுவனம் மூலம் விநியோகிக்கப்பட்டது.

இந்த படம் டிசி நீட்டிக்கப்பட்ட பிரபஞ்சத்தின் எட்டாவது திரைப்படமாகவும் 2016 ஆம் ஆண்டு வெளியான சூசைட் ஸ்க்வாட் என்ற திரைபபடத்தின் தொடர்சியாவும் உருவாக்கப்பட்டுள்ளது. மார்கோட் ரொப்பி, பிரையன் அன்லெஸ் மற்றும் சூ குரோல் ஆகியோர் தயாரிக்கும் இந்தத் திரைப்படத்தை காத்தி யான் என்பவர் இயக்க, மார்கோட் ரொப்பி, மேரி எலிசபெத் வின்ச்டீத், ஜர்னி இஸ்மோலெட், ரோஸி பெரெஸ், கிறிஸ் மெசினா, எல்லா ஜே பாஸ்கோ, அலி வோங் மற்றும் இவான் மெக்ரிகோர் போன்ற பலர் நடித்துள்ளனர்.

இந்தத் திரைப்படம் 2020 ஆம் ஆண்டு ஜனவரி 25 ஆம் தேதி மெக்ஸிகோ நகரில் திரையிடப்பட்டது. மேலும் அமெரிக்காவில் பிப்ரவரி 7, 2020 அன்று ஐமாக்ஸ், டால்பி சினிமா, ஸ்கிரீன்எக்ஸ் மற்றும் 4டிஎக்ஸ் மூலம் வெளியிடப்பட்டது. இது உலகளவில் 201 மில்லியன் டாலர்களை வசூலித்தது.

## மேற்கோள்கள்

## வெளி இணைப்புகள்
* 
* 
* 

பகுப்பு:2020 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க மீநாயகன் திரைப்படங்கள்
பகுப்பு:அமெரிக்க நகைச்சுவை திரைப்படங்கள்
பகுப்பு:அமெரிக்க சாகச திரைப்படங்கள்
பகுப்பு:அமெரிக்க அதிரடித் திரைப்படங்கள்
பகுப்பு:ஐமேக்ஸ் திரைப்படங்கள்
பகுப்பு:அமெரிக்க முப்பரிமாணத் திரைப்படங்கள்
பகுப்பு:அமெரிக்க கற்பனை திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:டிசி நீட்டிக்கப்பட்ட பிரபஞ்சத் திரைப்படங்கள்
பகுப்பு:தொடர் திரைப்படங்கள்
தமிழ் பாரம்பரியப் பண்பாட்டு மையம்

தமிழர்கள் பயன்படுத்தி வந்த பல்வேறு தொழில் சார்ந்த பழங்காலப் பொருட்கள் போன்றவற்றைச் சேகரித்துக் காட்சிப்படுத்தும் நோக்கத்தில் மதுரை காமராசர் பல்கலைக்கழகத்தில் **தமிழ் பாரம்பரியப் பண்பாட்டு மையம்** உருவாக்கப்பட இருக்கிறது. இம்மையத்தில் தமிழர் பாரம்பரியப் பொருட்கள், தொழில் முறைக் கருவிகள், உழவுத் தொழிலுக்குப் பயன்படுத்தி வந்த பொருட்கள் போன்றவை சேகரித்து வைக்கப்பட உள்ளன. இம்மையம் அமைப்பதற்காக, மதுரை காமராசர் பல்கலைக்கழக வளாகத்திலுள்ள பழைய கட்டிடம் ஒன்றில் தற்போது மண் பானைகள், நெல் வைக்கப் பயன்படும் குளுமை, துருத்தி, மரத்திலான சோறு வடிகட்டி, மீன் பிடிக்கும் பத்தக்கட்டை, மீன் வலைகள், மரக்கலப்பை, களைக் கொத்தி, கூட்டு மாட்டுவண்டி, மூங்கில் இடுக்கி, விவசாயத்துக்குத் தண்ணீர் இறைக்கும் கமலை, சால், உரிகள், வெண்கலக் கும்பா, தயிர் மத்து, துடுப்பு, உணவு பொருட்களைப் பதப்படுத்தும் பீங்கான் பாத்திரம், அரிவாள், வாள், பல்லாங்குழி, தோல், கைவினைப் பொருட்கள் தயாரிப்புக் கருவிகள், மண் குதிரைகள், இளவட்டக்கல், ஓலைச்சுவடிகள் போன்றவை சேகரித்து வைக்கப்பட்டிருக்கின்றன.

## வெளி இணைப்புகள்

தமிழர் கலாச்சாரத்தை மீட்டெடுக்க பாரம்பரிய பொருட்களுடன் காமராசர் பல்கலைக்கழகத்தில் பண்பாட்டு மையம் - இந்து தமிழ் திசை நாளிதழ் செய்தி.

பகுப்பு:அருங்காட்சியகங்கள்
ராட்பேக்-டூன் என்டர்டெயின்மென்ட்

**ராட்பேக்-டூன் என்டர்டெயின்மென்ட்** (RatPac-Dune Entertainment) என்பது தயாரிப்பாளரும்-இயக்குநருமான பிரெட் ரட்னருக்கு சொந்தமான ஒரு அமெரிக்க நாட்டு திரைப்படம் மற்றும் தொலைக்காட்சி தயாரிப்பு நிறுவன,ம் ஆகும். இந்த நிறுவனம்  2012 ஆம் ஆண்டில் பிரெட் ரட்னர் மற்றும் கோடீஸ்வரர் ஜேம்ஸ் பாக்கர் ஆகியோரால் நிறுவப்பட்டது. 

ராட்பேக்-டூன் என்டர்டெயின்மென்ட் எல்.எல்.சி செப்டம்பர் 2013 இல் ராட்பேக் மற்றும் டூன் ஆகியோரால் வார்னர் புரோஸ். உடன் நான்கு ஆண்டு, 75 திரைப்படங்கள் தயாரிப்பதற்கான இணை நிதி ஏற்பாட்டு ஒப்பந்தத்தில் இணைந்தது.

இந்த நிறுவனத்தின் மூலம் எக்ஸ்-மென் 3 (2006), ஃபெண்டாஸ்டிக் ஃபோர் 2 (2007), வோல்வரின் (2009), அவதார் (2009), சூசைட் ஸ்க்வாட் (2016), வொண்டர் வுமன் (2017) போன்ற பல திரைப்படங்களை இணைந்து தயாரித்துள்ளது.

## மேற்கோள்கள்

## வெளி இணைப்புகள்
* 
* 
* 

பகுப்பு:அமெரிக்கத் திரைப்படத் தயாரிப்பு நிறுவனங்கள்